ก่อนหน้านั้นเคยใช้เครื่องสำอางคือหน้าเป็นผื่นแต่เป็นผื่นแบบไม่มีสีแดงหรืออะไรแต่พอลูบหน้าจะไม่เรียบเหมือนมีตุ่มเม็ดเล็กๆอยู่ตรงหน้า ไม่คัน
สวัสดีค่ะ ผื่นเป็นตุ่มเม็ดเล็กๆที่ใบหน้าดังกล่าวมานั้น อาจจะเกิดจาก ผื่นจากผิวหนังอักเสบจากการใช้สารที่แพ้ เช่น เครื่องสำอาง น้ำหอมหรือสารกันเสียในผลิตภัณฑ์ต่างๆที่ใช้กับใบหน้า ผื่นจากผื่นภูมิแพ้ผิวหนัง ผื่นจากการติดเชื้อราหรือเชื้อแบคทีเรีย ผดร้อน ผื่นจากการถูกแมลงกัด เป็นต้นจากประวัตินั้น อาจจะนึกถึงผื่นแพ้จากการใช้เครื่องสำอางได้ จึงแนะนำการงดใช้เครื่องสำอางไปก่อน ทำความสะอาดใบหน้าด้วยน้ำเปล่าหรือสบู่อ่อนที่ไม่ก่อให้เกิดการระคายเคือง อะไรที่ไม่แน่ใจว่าทำให้เกิดผื่นหรือไม่ ให้หยุดใช้ไปก่อน หลีกเลี่ยงแสงแดด ไม่เอามือไปแกะเกาบริเวณที่เป็นตุ่มและควรไปพบแพทย์หากยังมีตุ่มดังกล่าวมากขึ้นเรื่อยๆ ไม่ยุบไป เจ็บปวด คัน หรือผื่นแดงลุกลามมาก